Burjassot celebra Sant Antoni Abad, patró dels animals
2025-07-24

En el matí més assolellat i calorós de tots els geners de les últimes dècades, el municipi de Burjassot va celebrar, diumenge passat, la festivitat de Sant Antoni Abad, patró dels animals. Després de la missa de diumenge, celebrada en la Parròquia de San Miguel Arcàngel, va tenir lloc la tradicional benedicció dels animals de companyia, així com dels elegants cavalls de muntura o dels cavalls del camp i l’horta.

Organitzada per la regidoria de Benestar Animal i amb la col·laboració de la Penya El Cavall, durant la cercavila dels animals i la seua benedicció, el rector de l’Església de San Miguel, Javier Abad Chismol, va estar acompanyat de l’alcalde de Burjassot, Rafa García, la regidora de Benestar Animal, Olga Camps i el regidor de Festes, Manuel Pérez Menero. Tampoc va faltar, fidel a la seua cita, Pepe “Pancheta”, qui sempre està com a comentarista de la festa.

Les més variades espècies d’animals de companyia, genets i amazones a lloms d’elegants cavalls i egües i carros de tir procedents de localitats veïnes i, tancant la comitiva, el carro de Burjassot. Tots els animals presents en la festa, acompanyats dels seus orgullosos amos i propietàries, van rebre la benedicció així com el tradicional detall de Sant Antoni, el congret de pa, la garrofa i l’estampa. A més, els carros de tir van rebre, com és tradició, un arnés per al cap dels cavalls.